Nafarroako Parlamentuko Mahaiak, 2018ko ekainaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Juan Luis Sánchez de Muniáin Lacasia jaunak aurkeztutako gaurkotasun handiko galdera, sanferminetan Rozalejoko Markesaren jauregian ostalaritzako jarduera ilegal bat egiteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko ekainaren 25ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Juan Luis Sánchez de Muniáin Lacasia jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Aranburu kontseilariak erantzun diezaion:

Ogasuneko kontseilariak baimendu eginen al du sanferminetan ostalaritzako jarduera ilegal bat egin dadin Rozalejoko Markesaren jauregian, Nafarroako Gobernuaren jabetzako lokal batean alegia, ostalaritzako gainontzeko profesionalei exigitzen eta ikuskatzen zaizkien zergak ordaindu gabe?

Iruñean, 2018ko ekainaren 25ean

Foru parlamentaria: Juan Luis Sánchez de Muniáin Lacasia